Lil Kesh

Keshiro Ololade (dem bon am 17 March 1995) wey pipo no wel wel as Lil Kesh na Naija rapa, singa, an song-raita. Lil Kesh dey popula afta e sing di song Shoki.
How e tek start life an go skul
Na for one siti wey di nem na Bariga wey de Legos Stet dem tek bon Lil Kesh. Lil Kesh go Stockbridge kolej for im pamari an sekondiri edukeshon. Wen e don finish im sekondiri skul, Lil Kesh enta Yunivasiti of Legos to go rid Linguistics. Leta, Lil Kesh enta NOUN ( Nashonal Opun Yunivasiti of Naijira) to stodi Mass Kominikeshon. Na for online e dey risiv lesin for di program.
How e tek work
Lil Kesh start to dey sing sins 2012 wen e stil de Bariga. For dat time, e dey rap wit e frend-dem wey de Bariga. Afta dat time, Lil Kesh rilis one song wey di tahitu na Lyrically. Dis Lil Kesh fest song rili de popula no bi smol an plenti pipo for Naija like di song. Lil Kesh kom sahin for one rekod lebel kol YBNL Neshon.    Na Olamide dey kontro YBNL Neshon rekod lebel.
Wen Lil Kesh dey onda Olamide rekod lebel, e rilis plenti muzik wey popula wel wel. Some of di song bi: Shoki, Efejoku, Gbese. Lil Kesh rilis e fest habom wey e kol YAGI. Shoki wey bi one of di muzik wey de inside di habom mek Lil Kesh popula wel wel. E kolet two awod at dat time for e muzik.
In 2015, Lil Kesh nem dey di Best Niu Act katigori for 2015 Nigeria Entatenmet Awod
For 2016, Lil Kesh komot from YBNL rekod afta e kontat finish an e opun YAGI Rekod lebel ( YAGI minin na Young And Getting it). 
On 17 March 2016, Lil Kesh rilis Y.A.G.I wey bi e fest habom. Na Young John an Pheelz  produs am. Oda singa-dem wey join Lil Kesh sing inside di habom na: Phyno, YCee, Wale, Patoranking, Adekunle Gold,  Davido Adeleke, Viktor,  Olamide an Chinko Ekun.
Awod an Nomineshon

YearAward ceremonyPrizeResult20152015 Nigeria Entertainment AwardsBest New Act to WatchNigerian Teen Choice AwardsCelebrity Award – Song Of The Year (Shoki)City People Entertainment AwardsPopular Song of the Year (Shoki)Mtv Base Music AwardPopular Song of the Year (Shoki remix featuring Olamide & Davido)2016The Headies 2015Next Rated